## La Generalitat impulsa la internacionalització del sector editorial valencià en LIBER 2025

*** Un total de 13 editorials valencianes participen un any més en l’estand de la Conselleria d’Educació, Cultura, Universitats i Ocupació**

La Conselleria d’Educació, Cultura, Universitats i Ocupació participa en la Fira Internacional del Llibre LIBER que se celebra en IFEMA Madrid amb l’objectiu d’impulsar la projecció nacional i internacional de la indústria editorial valenciana.

En concret, en esta edició participen dins de l’estand de la Generalitat un total de 13 editorials de la Comunitat Valenciana: Algar Editorial, Andana Editorial, Editorial Gusanillo, Grupo Ediciones Kiwi, Grupo Sargantana, Lisermed, Litera Libros, Postdata Ediciones, Publicacions de la Universitat de València, Publicaciones de la Universidad de Alicante, Rubio, Savanna Books i Tu cuento y tú.

LIBER és la principal fira internacional del llibre que se celebra a Espanya i està reconeguda a escala mundial com una de les més rellevants per a l’exportació i promoció de l’edició en llengua espanyola.

En la seua edició de 2025 compta amb la participació de més de 600 professionals convidats de 65 països i més de 350 editorials i empreses del sector, que presenten els seus catàlegs, novetats i servicis vinculats a la comercialització i distribució del llibre.

Fecha: 08/10/2025